Мінулы, 40-ы, сезон у Беларускім дзяржаўным акадэмічным музычным тэатры завяршыўся прэмерай музычнай камедыі Мая жонка – ілгуння. Гэтая назва зявілася на нашай афішы яшчэ ў 1979 годзе і не сыходзіла з яе амаль 25 сезонаў. Але цяперашні спектакль вылучаецца не проста новай пастаноўкай, а – галоўнае – новым прачытаннем самога жанру. Хаця саму песу можна аднесці да камедыі становішчаў, а ў праграмцы спектакль пазначаны як эксцэнтрычная камедыянасамрэч у ім былі акцэнтаваны моманты псіхалагічныя. 